《姜如须花烛词和万茂先韵》
明代·黎遂球

遥夜吹箫听凤来，烛花频剪漏频催。帘垂竹阁禁行立，香扑梅频望绕回。

玉燕舞烟钗翠袅，金龙盘月镜云堆。何烦渡口歌桃叶，家傍红阑柳浪隈。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。